Psalms 40 - Heilige Bybel [Afrikaanse Bybel 1933/1953]
&nbspVir die musiekleier. 'n Psalm van Dawid.
&nbspEk het die HERE lank verwag, en Hy het Hom na my toe neergebuig en my hulpgeroep gehoor;
&nbspen Hy het my uit die kuil van vernietiging, uit die modderige slyk opgetrek en my voete op 'n rots gestel; Hy het my gange vasgemaak.
&nbspEn Hy het 'n nuwe lied in my mond gegee, 'n lofsang tot eer van onse God. Baie sal dit sien en vrees en op die HERE vertrou.
&nbspWelgeluksalig is die man wat sy vertroue in die HERE stel en hom nie wend tot hoogmoediges en leuendienaars nie.
&nbspGroot dinge het U gedoen, HERE my God -- u wonders en gedagtes vir ons; niemand kan met U vergelyk word nie. Wil ek dit verkondig en uitspreek, dan is dit te veel om te vertel.
&nbspU het geen behae in slagoffer of spysoffer nie; ore het U vir my gegrawe; brandoffer en sondoffer het U nie geëis nie.
&nbspToe het ek gesê: Kyk, ek kom; in die boekrol is dit my voorgeskrywe.
&nbspEk het lus, o my God, om u welbehae te doen, en u wet is binne-in my ingewande.
&nbspEk het 'n blye boodskap van geregtigheid in die groot vergadering verkondig; kyk, my lippe bedwing ek nie. HERE, U weet dit.
&nbspU geregtigheid bedek ek nie binne-in my hart nie; van u trou en u heil spreek ek; u goedertierenheid en u trou verberg ek nie vir die groot vergadering nie.
&nbspU, o HERE, sal u barmhartighede van my nie terughou nie; laat u goedertierenheid en u trou my altyddeur behoed.
&nbspWant onheile sonder getal het my omring; my ongeregtighede het my ingehaal, en ek kan nie sien nie; hulle is meer as die hare van my hoof, en my hart het my verlaat.
&nbspLaat dit U behaag, HERE, om my te red; HERE, maak tog gou om my te help!
&nbspLaat hulle wat my lewe soek, om dit weg te ruk, tesame beskaamd staan en rooi van skaamte word; laat hulle wat behae het in my onheil, agteruitwyk en in die skande kom.
&nbspLaat hulle wat vir my sê: Ha, ha! vanweë hul beskaming verskrik wees!
&nbspLaat almal wat U soek, in U vrolik en bly wees; laat die liefhebbers van u heil altyddeur sê: Groot is die HERE! [ (Psalms 40:18) Al is ek ellendig en behoeftig -- die Here dink aan my; U is my hulp en my redder; my God, vertoef tog nie! ]